മാർവൽ സ്റ്റുഡിയോസ്

അമേരിക്കൻ ചലച്ചിത്ര-ടെലിവിഷൻ സ്റ്റുഡിയോയാണ് **മാർവൽ സ്റ്റുഡിയോ, എൽ‌എൽ‌സി.** **1993 മുതൽ 1996 വരെ മാർവൽ ഫിലിംസ്** എന്നറിയപ്പെട്ടിരുന്നു. വാൾട്ട്  ഡിസ്നി കമ്പനിയുടെ ഒരു വിഭാഗമായ വാൾട്ട് ഡിസ്നി സ്റ്റുഡിയോയുടെ അനുബന്ധ സ്ഥാപനമാണ് മാർവെൽ സ്റ്റുഡിയോസ്. 

മാർവൽ കോമിക്സ് പ്രസിദ്ധീകരണങ്ങളിൽ പ്രത്യക്ഷപ്പെടുന്ന കഥാപാത്രങ്ങളെ അടിസ്ഥാനമാക്കി മാർവൽ സിനിമാറ്റിക് യൂണിവേഴ്സ് ഫിലിമുകളുടെ നിർമ്മിക്കുന്നത് മാർവൽ സ്റ്റുഡിയോയാണ് . 

2008 മുതൽ, മാർവൽ സിനിമാറ്റിക് യൂണിവേഴ്സ്  എന്ന പേരിൽ 24 ൽ അധികം സിനിമകൾ നിർമ്മിച്ചിട്ടുണ്ട്. കൂടാതെ 2021 മുതൽ മൂന്ന് ടെലിവിഷൻ പരമ്പരകളും മാർവെൽ സ്റ്റുഡിയോസ് നിർമ്മിച്ചിരിക്കുന്നു. *അയൺ മാൻ* (2008) മുതൽ *ബ്ലാക്ക്  വിഡോ*  (2021) വരെ നീളുന്നതാണ് ഈ സിനിമകൾ. *വാണ്ടവിഷൻ* (2021) മുതൽ *ലോകി* (2021) വരെ നീളുന്നതാണ് ടെലിവിഷൻ  പരമ്പരകൾ.

മാർവൽ സിനിമാറ്റിക് യൂണിവേഴ്സിന് പുറമേ, സോണി സ്റ്റുഡിയോസിനൊപ്പം സ്പൈഡർമാൻ, ഗോസ്റ്റ് റൈഡർ എന്നീ ഫ്രാഞ്ചൈസികളുടെയും 20th സെഞ്ചുറി ഫോക്സ് നൊപ്പം എക്സ്-മെൻ, ഫൺടസറ്റിക് ഫോർ എന്നീ ഫ്രാഞ്ചൈസികളുടെയും വാർനർ ബ്രോസ് നൊപ്പം പനിഷർ എന്നീ  ഫ്രാഞ്ചൈസിയുടെയും നിർമാണത്തിന് മാർവെൽ സ്റ്റുഡിയോസ് പങ്കാളികളായി.

## പശ്ചാത്തലം

### ടൈംലി യുഗം
മാർവലിന്റെ ടൈംലി യുഗം എന്നറിയപ്പെടുന്ന സമയത്ത് (മാർവെൽ ടൈംലി കോമിക്സന്റെ ഉടമസ്ഥതയിൽ ആയിരുന്ന സമയം) , ക്യാപ്റ്റൻ അമേരിക്ക എന്ന കഥാപത്രത്തിനു കൂടുതൽ പ്രേചാരണം നല്കുന്നതിനായി  റിപ്പബ്ലിക് പിക്ചേഴ്സിന് ലൈസൻസ് നല്കി. എന്നാൽ  ക്യാപ്റ്റൻ അമേരിക്കയുടെ ചിത്രമോ മറ്റേതെങ്കിലും പശ്ചാത്തലമോ നല്കിയില്ല, അതുകൊണ്ട് റിപ്പബ്ലിക് ഈ കഥാപാത്രത്തിന് ഒരു പുതിയ പശ്ചാത്തലം സൃഷ്ടിക്കുകയും തോക്ക് പിടിക്കുന്ന കഥാപാത്രമായി അവതരിപ്പിക്കുകയും ചെയ്തു.

### മാർവൽ എന്റർടൈൻമെന്റ് ഗ്രൂപ്പ് യുഗം
1970 കളുടെ അവസാനം മുതൽ 1990 കളുടെ ആരംഭം വരെ മാർവൽ എന്റർടൈൻമെന്റ് ഗ്രൂപ്പ് (എം‌ഇജി) മാർവൽ കോമിൿസ് കഥാപാത്രങ്ങളെ അടിസ്ഥാനമാക്കി സിനിമകൾ നിർമ്മിക്കാനുള്ള അവകാശം വിവിദ സ്റ്റുഡിയോകൾക്ക് വിറ്റിരുന്നു.

മാർവലിന്റെ സൂപ്പർഹീറോകളിലൊന്നായ സ്പൈഡർമാൻ 1970 കളുടെ അവസാനത്തിൽ വിൽക്കപ്പെട്ടിരുന്നു, എന്നാൽ നിശ്ചിത സമയപരിധിക്കുള്ളിൽ ഒരു സിനിമ നിർമ്മിക്കാൻ സാധിക്കാതിനാൽ ഈ അവകാശങ്ങൾ മാർവലിന് തിരിച്ചുനൽകി.

1986 മുതൽ 1996 വരെയുള്ള കാലത്ത് , ഫാൻ‌ടാസ്റ്റിക് ഫോർ, എക്സ്-മെൻ, ഡെയർ‌ഡെവിൾ, ഹൾക്ക്, സിൽ‌വർ‌ സർ‌ഫർ‌, അയൺ‌ മാൻ‌ എന്നിവയുൾ‌പ്പെടെ മാർ‌വലിന്റെ പ്രധാന കഥാപാത്രങ്ങളെയും  ഈ രീതിയിൽ വിറ്റിരുന്നു.  

ഹോവാർഡ് ദക്ക് എന്ന സിനിമ  1986 ൽ സ്‌ക്രീനിലെത്തി, പക്ഷേ ബോക്‌സോഫീസിൽ പരാജയപ്പെട്ടു . 

1986 നവംബറിൽ ന്യൂ വേൾഡ് എന്റർടൈൻമെന്റ് MEG വാങ്ങി  അവർ മാർവൽ കഥാപാത്രങ്ങളെ അടിസ്ഥാനമാക്കി സിനിമകൾ നിർമ്മിക്കാൻ തയ്യാറെടുത്തു . റൊണാൾഡ് പെരെൽമാന്റെ ആൻഡ്രൂസ് ഗ്രൂപ്പിന് MEG വിൽക്കുന്നതിന് മുമ്പ് ഇത് *ദി പാനിഷർ  1989ൽ*  പുറത്തിറക്കി. 

കൂടാതെ മറ്റ് രണ്ട് ചിത്രങ്ങൾ കൂടി നിർമ്മിച്ചു: *ക്യാപ്റ്റൻ അമേരിക്ക* 1990ൽ  യുണൈറ്റഡ് കിംഗ്ഡത്തിൽ  റിലീസ് ചെയ്യുകയും അമേരിക്കയിൽ നേരിട്ട് ഡിവിഡി റിലീസ് ചെയ്യുകയും ചേയ്തു .*ദി ഫന്റാസ്റ്റിക് ഫോർ  1994 ൽ .നീർമ്മിച്ചു എങ്കിലും*   റിലീസ്  ചെയ്യതില്ല.

## ചരിത്രം

### മാർവൽ ഫിലിംസ്

1993 ലെ മാർവൽ എന്റർടൈൻമെന്റ് ഗ്രൂപ്പിന്റെയും  (എംഇജി) ടോയ്ബിസിന്റെയും   ഇടപാടിനെത്തുടർന്ന്, ടോയ്ബിസിന്റെ ജോലികാരൻ ആയിരുന്ന അവി ആറാഡിനെ മാർവൽ ഫിലിംസ് ഡിവിഷന്റെയും ന്യൂ വേൾഡ് എന്റർടൈൻമെന്റ് സബ്സിഡിയറിയായ ന്യൂ വേൾഡ് ഫാമിലി ഫിലിം എൻറർടെയ്ൻമെൻയും  പ്രസിഡന്റും സിഇഒയും ആയി തിരഞ്ഞെടുത്തു..എം‌ഇജിയുടെ മുൻ രക്ഷാകർതൃ കോർപ്പറേഷനും പിന്നീട് ആൻഡ്രൂസ് ഗ്രൂപ്പിന്റെ ഒരു അനുബന്ധ സ്ഥാപനവുമായിരുന്നു ന്യൂ വേൾഡ്.  

മാർവൽ പ്രൊഡക്ഷൻസ് 1993 ഓടെ ന്യൂ വേൾഡ് ആനിമേഷനായി . ആനിമേഷൻ ഉൾപ്പെടെയുള്ള മാർവൽ ഫിലിമുകൾ നിർമ്മിക്കാൻ ആയിരുന്നു പദ്ധതി.    ന്യൂ  വേൾഡ് ആനിമേഷൻ ( *ദി ഇൻ‌ക്രെഡിബിൾ ഹൾക്ക്* ), സബാൻ ( *എക്സ്-മെൻ* ) എന്നിവയും  മാർവൽ ഫിലിംസ് ആനിമേഷൻ ( *സ്പൈഡർ-മാൻ* )ഉം  1996–1997 സീസണിൽ ടെലിവിഷനായി നിർമ്മിച്ചു.  മാർവൽ ഫിലിംസ് ആനിമേഷന്റെ ഒരേയൊരു നിർമ്മാണമായിരുന്നു .   

1993ന്റെ  അവസാനത്തോടെ, മാർവെൽ കോമിക്സ്ഉം 20th സെഞ്ചുറി ഫോക്സും എക്സ്-മെൻ കഥാപാത്രങ്ങളെ അടിസ്ഥാനമാക്കി സിനിമ നിർമ്മിക്കാനുള്ള കരാർ ഉണ്ടാക്കി. 

1996 ആഗസ്റ്റിൽ  ന്യൂ വേൾഡ് ആനിമേഷനും മാർവൽ ഫിലിംസ് ആനിമേഷനും ഉൾപ്പെടെ  ആൻഡ്രൂസ് ഗ്രൂപ്പ് ഉടമസ്ഥതയിൽ  ഉള്ള ന്യൂ വേൾഡ് എൻറർടെയ്ൻമെൻറ്  ന്യൂസ് കോർപ്പറേഷന്  വിറ്റു. വില്പന കരാറിന്റെ ഭാഗമായി, ക്യാപ്റ്റൻ അമേരിക്ക, ഡെയർ‌ഡെവിൾ, സിൽവർ സർഫർ എന്നിവയ്ക്കുള്ള അവകാശങ്ങൾ ഫോക്സ് കിഡ്‌സ് നെറ്റ്‌വർക്കിൽ ഉണ്ടായിരിക്കുകയും അവ അടിസ്ഥാനമാക്കിയുള്ള പരിപാടികൾ  സബാൻ എൻറർടെയ്ൻമെൻറ് നിർമ്മിക്കുകയും ചെയ്തു.

ന്യൂ വേൾഡ് ആനിമേഷൻ *ദി ഇൻക്രെഡബ്ൾ ഹൾക്കിന്റെ* രണ്ടാം സീസൺ യുപിഎൻ .നെറ്റ്വർക്ക്നു  വേണ്ടി നിർമ്മിച്ചു. 

### മാർവൽ എൻറർടെയ്ൻമെൻറ് സ്റ്റുഡിയോ
ന്യൂ വേൾഡ് കമ്യുണികെഷൻസ് ന്യൂസ് കോർപ്പറേഷനു വിറ്റതിനെ തുടർന്ന് 1996 ഓഗസ്റ്റിൽ, മാർവൽ ഫിലിംസ് അതിന്റെ ഉപകമ്പനി ആയി മാർവെൽ എൻറർടെയ്ൻമെൻറ് സ്റ്റുഡിയോസ് ആരംഭിച്ചു.2006ന്റെ വരെ മാർവൽ എൻറർടെയ്ൻമെൻറ് എന്ന ചുരുക്കപ്പേരിലാണ്  അറിയപ്പെട്ടിരുന്നത്. ടോയ്ബിസിന്റെ ഓഹരികൾ വിറ്റായിരുന്നു ഈതിനാവിശമായ പണം കണ്ടെത്തിയത് . 

1996ൽ  മാർവൽ എന്റർടൈൻമെന്റ് ഗ്രൂപ്പ് പ്രസിഡൻറ് ജെറി കാലബ്രെസ്, മാർവൽ ഫിലിംസ് മേധാവിയും ടോയ് ബിസ് ഡയറക്ടറുമായ അവി ആറാഡ് എന്നിവരെ മാർവൽ സ്റ്റുഡിയോയുടെ നിയന്ത്രണ ചുമതല നൽകി. 

കാലെബ്രെസിനും ആറാഡിനും കീഴിൽ, സ്ക്രിപ്റ്റുകൾ കമ്മീഷൻ ചെയ്യുന്നതിലൂടെയും സംവിധായകരെ നിയമിക്കുന്നതിലൂടെയും കഥാപാത്രങ്ങളെ അവതരിപ്പിക്കുന്നതിലൂടെയും പ്രീ-പ്രൊഡക്ഷൻ നിയന്ത്രിക്കാൻ മാർവൽ ശ്രമിച്ചു, ചിത്രീകരണത്തിനും വിതരണത്തിനുമായി പ്രധാന സ്റ്റുഡിയോകളെ പങ്കാളികളാക്കി ചേർത്തു. 

അമേരിക്കൻ ഐക്യനാടുകളിലെയും അന്തർ‌ദ്ദേശീയ തലത്തിലെയും വിപണികൾ‌ക്കായി മാർ‌വൽ‌ സ്റ്റുഡിയോ ന്യൂസ് കോർപ്പറേഷന്റെ  ഉപകമ്പനി ആയിരുന്ന 20th സെഞ്ചുറി ഫോക്സ് മായി  ഏഴ് വർഷത്തെ കരാർ‌ സംഘടിപ്പിച്ചു.  

*[[എക്സ്-മെൻ (ചലച്ചിത്രം)|എക്സ്-മെൻ]]* (2000), *ഡെയർ‌ഡെവിൾ* (2003), *എലക്ട്ര* (2005), ഫൺഡസ്റ്റിക് *ഫോർ* (2005) എന്നീ ചിത്രങ്ങൾ ഇങ്ങനെ നിർമ്മിച്ചതാണ് 

*പ്രിൻസ് നമൊർ ,* എന്ന കഥാപാത്രം അടിസ്ഥാനമാക്കി നമൊർ  എന്ന സിനിമ ചെയാൻ  ശ്രേമിച്ചെങ്കിലും നടന്നില്ല.  

1998 അവസാനത്തോടെ ഫോക്സ് കിഡ്സ് നെറ്റ്‌വർക്കിനായി സബാൻ എന്റർടൈൻമെന്റിനൊപ്പം ക്യാപ്റ്റൻ അമേരിക്ക ആനിമേറ്റഡ് സീരീസ് നിർമ്മിക്കാൻ പ്ലാന് ചെയ്തു എങ്കിലും മാർവൽ സാമ്പത്തികമായി തകർന്നതിനെ  തുടർന്ന് റദ്ദാക്കി.   

1999 ൽ  സ്പൈഡർ-മാൻ സിനിമകളുടെ നിർമാണ  വിതരണ അവകാശം സോണി പിക്ച്ചേഴ്സ് എന്റർടെയ്ൻമെന്റ്  നല്കി . സ്പൈഡർ-മാൻ (2002) , സ്പൈഡർ-മാൻ 2 (2004) , സ്പൈഡർ-മാൻ (2007) എന്നീ ചിത്രങ്ങൾ ഇ  കരാറിന്റെ ഭാഗമായി  നിർമ്മിച്ചതാണ്. 

### സിനിമകൾക്ക് ലൈസൻസിംഗ് (മാർവൽ എൻറർടെയ്ൻമെൻറ് )
മാർവൽ സ്റ്റുഡിയോസും മറ്റ് വൻകിട സ്റ്റുഡിയോ മായി നടത്തിയ കരാറിന്റെ അടിസ്ഥാനത്തിൽ പുറത്തിറങ്ങിയ ആദ്യ സിനിമ ആയിരുന്നു ബ്ലെഡ്(1998). തുടർന്ന് 2000 ജൂലൈ 14 ന്  *എക്സ്-മെൻ* പുറത്തിറങ്ങി. 

മാർവൽ സ്റ്റുഡിയോയിൽ നിന്നുള്ള അടുത്ത ചിത്രം സാം റൈമി സംവിധാനം ചെയ്ത കൊളംബിയ പിക്ചേഴ്സിന്റെ *സ്പൈഡർ മാൻ* ആയിരുന്നു, ടോബി മാഗ്വെയർ സ്പൈഡർ മാൻ ആയി അഭിനയിച്ചു. യുണൈറ്റഡ് സ്റ്റേറ്റ്സിലും കാനഡയിലും 403,706,375 ഡോളറും ലോകമെമ്പാടും 821,708,551 ഡോളറും നേടി ചിത്രം 2002 മെയ് 3 ന് പുറത്തിറങ്ങി. 

*സ്‌പൈഡർമാന്റെ* വിജയം ചിത്രത്തിന്റെ സ്റ്റുഡിയോയെ തുടർച്ചയായി ഏഴ് അക്ക അഡ്വാൻസ് നൽകാൻ പ്രേരിപ്പിച്ചു.ലേമാൻ ബ്രദേഴ്‌സ്ന്റെ   വിശകലനത്തിൽ, ആദ്യത്തെ 2 സ്‌പൈഡർമാൻ സിനിമകളിലൂടെ  സ്റ്റുഡിയോ 62 ദശലക്ഷം ഡോളർ ആണ് നേടിയത്. 

കോമിക്സ്  പുസ്തക കഥാപാത്രങ്ങളിൽ നിന്നും  വലിയ സിനിമകൾ നിർമ്മിക്കാൻ കഴിയുമെന്ന് *സ്പൈഡർ മാൻ എന്ന സിനിമയുടെ*  *ബോക്സ് ഓഫീസ് വിജയം  തെളിയിച്ചു.* 

2002 ഒക്ടോബറിൽ മാർവൽ സ്റ്റുഡിയോ സബ് മാരിനറിനും പ്രൈമിനുമായി യൂണിവേഴ്സൽ സ്റ്റുഡിയോയുമായി ഡീലുകൾ പ്രഖ്യാപിച്ചു. 

ഡിസി കോമിക്സിന്റെ സൂപ്പർമാൻ, ബാറ്റ്മാൻ ചിത്രങ്ങളുടെ യഥാർത്ഥ കഥാ സന്ദർഭങ്ങളിൽ നിന്ന് വ്യത്യസ്തമായി, മാർവൽ സിനിമകൾ അവരുടെ കോമിക്കുകളിൽ നിന്ന് കൂടുതൽ നേരിട്ട് പ്രചോദനം ഉൾക്കൊണ്ടിരുന്നു, രംഗങ്ങൾ, പ്ലോട്ടുകൾ, സംഭാഷണം എന്നിവ കോമിക്സ് ബുക്ക്കളിൽ നിന്ന് നേരിട്ട് തന്നെ പകർത്തിയിരുന്നു.

### മാർവൽ സ്റ്റുഡിയോസ്
തുടർച്ചയായ വിജയങ്ങൾ ഉണ്ടായതോടുകൂടി  മാർവെൽ സ്റ്റുഡിയോ സ്വയം സിനിമകൾ ചെയ്യാനുള്ള പദ്ധതി ഉണ്ടാക്കി. 2004 ൽ ഡേവിഡ് മൈസലിനെ മാർവൽ സ്റ്റുഡിയോയുടെ ചീഫ് ഓപ്പറേറ്റിംഗ് ഓഫീസറായി നിയമിച്ചു. എട്ട് വർഷത്തിനിടെ കമ്പനിയുടെ സ്വത്തുക്കളെ അടിസ്ഥാനമാക്കി പരമാവധി 10 സിനിമകൾ നിർമ്മിക്കാൻ ആയിരുന്നു പദ്ധതി. ആന്റ്-മാൻ, ദി അവഞ്ചേഴ്സ്, ബ്ലാക്ക് പാന്തർ, ക്യാപ്റ്റൻ അമേരിക്ക, ക്ലോക്ക് &amp;amp; ഡാഗർ, ഡോക്ടർ സ്ട്രേഞ്ച്, നിക്ക് ഫ്യൂറി, പവർ പാക്ക്, ഷാങ്-ചി .  എന്നീ  കഥാപാത്രങ്ങളക്ക് ആയിരുന്നു മുൻഗണന. 

തുടക്കത്തിൽ മാർവൽ സ്റ്റുഡിയോ യൂണിവേഴ്സൽ പിക്ചേഴ്സുമായി വിതരണ കരാർ ഉറപ്പിക്കാൻ  ചർച്ച നടത്തിയിരുന്നു. ചർച്ചകൾ പിന്നീട് വഴിമുട്ടുകയും പാരാമൗണ്ട് പിക്ചേഴ്സുമായി ചർച്ച ആരംഭിക്കുകയും ചെയ്തു.

2005 സെപ്റ്റംബർ 6 ന്,  പാരാമൗണ്ട് പിക്ചേഴ്സുമായി വിതരണകരാർ  മാർവൽ പ്രഖ്യാപിച്ചു. 

സ്വയം ഉൽ‌പാദനത്തിലേക്കുള്ള മാറ്റം പ്രതിഫലിപ്പിക്കുന്നതിനായി മാതൃ കമ്പനി മാർ‌വൽ‌ എന്റർ‌പ്രൈസസ്, ഇൻ‌കോർ‌പ്പറേറ്റിൽ‌ നിന്നും മാർ‌വൽ‌ എന്റർ‌ടൈൻ‌മെൻറ്, ഇൻ‌കോർ‌പ്പറേഷൻ‌ എന്നാക്കി മാറ്റി. 

2005 നവംബറിൽ മാർവൽ ന്യൂ ലൈൻ സിനിമയിൽ നിന്ന് അയൺ മാൻ എന്ന ചിത്രത്തിന്റെ അവകാശം തിരിച്ചു പിടിച്ചു. 2006 ഫെബ്രുവരിയിൽ യൂണിവേഴ്സലിൽ നിന്ന് ഹൾക്കിന്റെ ചലച്ചിത്ര അവകാശം തിരിച്ചുപിടിച്ചതായി മാർവൽ വെളിപ്പെടുത്തി,എങ്കിലും  *ദി ഇൻക്രെഡിബിൾ ഹൾക്കിന്റെ* (2008) വിതരണാവകാശം യൂണിവേഴ്സലിന് നല്കി. ഭാവിയിൽ മാർവൽ സ്റ്റുഡിയോ നിർമ്മിക്കുന്ന  ഏതെങ്കിലും *ഹൾക്ക്* ഫിലിമുകളുടെ  വിതരണാവകാശം ഏറ്റെടുക്കാൻ ആദ്യം വിസമ്മതിച്ചതിനുമുള്ള അവകാശം യൂണിവേഴ്സൽ സ്റ്റുഡിയോക്ക് നല്കി . 

2006 ഏപ്രിലിൽ, തോർ എന്ന സിനിമ മാർവൽ സ്റ്റുഡിയോ പ്രഖ്യാപിച്ചു.  ലയൺസ് ഗേറ്റ് എന്റർടൈൻമെന്റ് 2004 മുതൽ നടത്തിയിരുന്ന  ബ്ലാക്ക് വിഡോ മോഷൻ പിക്ചർ പ്രോജക്റ്റ് ഉപേക്ഷിച്ചു.. 

2006 മെയ് മാസത്തിൽ അവി ആറാഡ് സ്റ്റുഡിയോ ചെയർമാൻ , സിഇഒ സ്ഥാനം രാജിവച്ചു. മാർച്ച് 2007-ൽ, ഡേവിഡ് മൈസെല് ചെയർമാൻ ചെയർമാൻ ആയി സ്ഥാനം ഏറ്റെടുത്തു. അതോടപ്പം  കെവിൻ ഫെഇഗെ പ്രൊഡക്ഷൻ പ്രസിഡന്റ് ആയി സ്ഥാനം ഏറ്റെടുത്തു  

*2007 ആദ്യം അയൺ മാൻ*  (2008) ഷൂട്ടിംഗ് തുടങ്ങി. 

2008  സെപ്റ്റംബറോടെ, പാരാമൗണ്ട്  ചലച്ചിത്ര വിതരണ കരാറിൽ 5  മാർവൽ സിനിമകളുടെ കൂടി പേര്  ചേർത്തു. 

2009 ന്റെ തുടക്കത്തിൽ സോണി എല്ലാ സ്പൈഡർമാൻ ടെലിവിഷൻ അവകാശങ്ങളും  തിരികെ നൽകി. 

### ഡിസ്നിയുടെ സബ്‌സിഡിയറി
വലത്ത്‌|ലഘുചിത്രം| മുൻ ടൈപ്പ്ഫേസ് ലോഗോ (2013–2016)
2009 ഡിസംബർ 31 ന് വാൾട്ട് ഡിസ്നി കമ്പനി മാർവൽ എന്റർടൈൻമെന്റ് 4 ബില്ല്യൺ ഡോളറിന് വാങ്ങി. ലയനം മറ്റ് ഫിലിം സ്റ്റുഡിയോകളുമായുള്ള ദീർഘകാല ഇടപാടുകളെ തൽക്കാലം ബാധിക്കില്ലെന്ന് മാർവലും ഡിസ്നിയും പ്രസ്താവിച്ചു,  ഡീലുകളുടെ കാലാവധി കഴിഞ്ഞാൽ ഭാവിയിലെ മാർവൽ പ്രോജക്ടുകൾ സ്വന്തം സ്റ്റുഡിയോയിൽ വിതരണം ചെയ്യുമെന്ന് ഡിസ്നി പറഞ്ഞു. 

2010 ജൂണിൽ, മാർവൽ എന്റർടൈൻമെന്റ് ഒരു ടെലിവിഷൻ  സ്റ്റുഡിയോ സ്ഥാപിച്ചു മാർവെൽ ടെലിവിഷൻ സ്റ്റുഡിയോ എന്നായിരുന്നു 

ഒക്ടോബർ 18 ന്, പാരാമൗണ്ട് പിക്ചേഴ്സിൽ നിന്ന്  മാർവെൽ സിനിമാറ്റിക് യൂണിവേഴ്സ് ചിത്രങ്ങളുടെ   വിതരണാവകാശം വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സ്  ഏറ്റെടുത്തു പാരാമൗണ്ടിന്റെ ലോഗോയും  ക്രെഡിറ്റും അയൺ മാൻ 3 വരെയുള്ള സിനിമകളിൽ കാണിച്ചിരുന്നു. 

2013 ജൂലൈ 2 ന് ഡിസ്നി *അയൺ മാൻ*, *അയൺ മാൻ 2*, *തോർ*, *ക്യാപ്റ്റൻ അമേരിക്ക: ദി ഫസ്റ്റ് അവഞ്ചർ എന്നിവ* യുടെ  വിതരണാവകാശം പാരാമൗണ്ടിൽ നിന്ന് വാങ്ങി.    
വലത്ത്‌|ലഘുചിത്രം| ഫ്രാങ്ക് ജി. വെൽസ് ബിൽഡിംഗ്, ഏപ്രിൽ 2017 ലെ സ്റ്റുഡിയോയുടെ വീട്

## കഥാപത്രങ്ങളുടെ ഉടമസ്ഥ  അവകാശങ്ങൾ
1990 കളിൽ എക്സ്-മെൻ,  ഫന്റാസ്റ്റിക് ഫോർ, സ്പൈഡർ-മാൻ, ഡെയർ‌ഡെവിൾ,ക്യാപ്റ്റൻ അമേരിക്ക, അയൺ മാൻ, തോർ, ഹൾക്ക്, ആന്റ് മാൻ  , വാസ്പ്, ബ്ലാക്ക് വിഡോ , ലൂക്ക് കേജ്, പാനിഷർ, ബ്ലേഡ്, ഗോസ്റ്റ് റൈഡർ, മാൻ-തിംഗ്, ബ്ലാക്ക് പാന്തർ, ഡെഡ്‌പൂൾ തുടങ്ങി  മാർവൽ അവരുടെ നിരവധി കഥാപാത്രങ്ങളുടെ ചലച്ചിത്ര അവകാശം മറ്റ് സ്റ്റുഡിയോകൾക്ക് നൽകിയിരുന്നു.

2015 ഫെബ്രുവരിയിൽ, മാർവൽ സിനിമാറ്റിക് യൂണിവേഴ്സിൽ സ്പൈഡർമാൻ പ്രത്യക്ഷപ്പെടുമെന്ന് മാർവൽ സ്റ്റുഡിയോയും സോണി പിക്ചേഴ്സ് എന്റർടൈൻമെന്റും പ്രഖ്യാപിച്ചു.

2019 സെപ്റ്റംബറിൽ, ഡിസ്നിയും സോണിയും ഒരു പുതിയ കരാറിലെത്തിയതായി പ്രഖ്യാപിച്ചു.  

## മാർവൽ നൈറ്റ്സ്
 
മാർവൽ കോമിക്സിന്റെ പേരിന്റെ അതേ മുദ്ര പതിപ്പിച്ച മാർവൽ നൈറ്റ്സ്, 

മാർവലിന്റെ ഇരുണ്ടതും അറിയപ്പെടാത്തതുമായ ചില ശീർഷകങ്ങൾ നിർമ്മിക്കാൻ ഉപയോഗിക്കാൻ ഉദ്ദേശിച്ചുള്ള മാർവൽ സ്റ്റുഡിയോയുടെ നിർമ്മാണ വിഭാഗത്തിന് നൽകിയ പേരാണ്. മാർവൽ നൈറ്റ്സ് ബാനറിൽ ആദ്യമായി നിർമ്മിച്ച ചിത്രം *പാനിഷർ: വാർ സോൺ ആയിരുന്നു.* 2008 ൽ പാനിഷർ ഫ്രാഞ്ചൈസി റീബൂട്ട് ചെയ്തു. 2011 ൽ, *ഗോസ്റ്റ് റൈഡർ: സ്പിരിറ്റ് ഓഫ് വെഞ്ചിയൻസ്*  എന്ന സിനിമ മാർവൽ നൈറ്റ്സ് ബാനറിൽ പുറത്തിറങ്ങിയ രണ്ടാമത്തെയും അവസാനത്തെയും സിനിമ ആയിരുന്നു.

## യൂണിറ്റുകൾ

* എം‌വി‌എൽ പ്രൊഡക്ഷൻസ് എൽ‌എൽ‌സി : ഫിലിം സ്ലേറ്റ് സബ്സിഡിയറി  
* മാർവൽ മ്യൂസിക് - (2005 മുതൽ ഇന്നുവരെ) 
* മാർവൽ ടെലിവിഷൻ (2019 - ഇന്നുവരെ) മാർവൽ ടെലിവിഷൻ സീരീസിനായി ഉപയോഗിക്കുന്ന ഒരു യൂണിറ്റ് ലേബൽ . 
** മാർവൽ ആനിമേഷൻ, Inc. (ജൂൺ 2004; ജനുവരി 2008 മുതൽ ഇന്നുവരെ) മാർവലിന്റെ ആനിമേഷൻ പ്രൊഡക്ഷനുകളുടെ മേൽനോട്ടം വഹിക്കുന്ന സബ്സിഡിയറി.  
*** മാർവൽ ആനിമേഷൻ സ്റ്റുഡിയോ
*** എം‌എൽ‌ജി പ്രൊഡക്ഷൻസ് (2006–2011) മാർവൽ ആനിമേറ്റഡ് ഷോകള്  

### മാർവൽ മ്യൂസിക്
മാർവൽ സ്റ്റുഡിയോയുടെ ഒരു ഉപസ്ഥാപനമാണ്. മാർവെൽ മ്യൂസിക് കമ്പനി, 2005 സെപ്റ്റംബർ 9 ന് ആരംഭിച്ചു.  

## പ്രധാന ആളുകൾ

* കെവിൻ ഫീജ്, പ്രസിഡന്റ് 
* ലൂയിസ് ഡി എസ്‌പോസിറ്റോ, സഹ പ്രസിഡന്റ് 
* വിക്ടോറിയ അലോൻസോ, പ്രൊഡക്ഷൻ എക്സിക്യൂട്ടീവ് വൈസ് പ്രസിഡന്റ് 
* നേറ്റ് മൂർ, പ്രൊഡക്ഷൻ ആന്റ് ഡവലപ്മെൻറ് വൈസ് പ്രസിഡന്റ് 

## ലോഗോ

*2002 ൽ സ്‌പൈഡർമാൻ* പുറത്തിറങ്ങിയപ്പോൾ മുതൽ മാർവൽ സ്റ്റുഡിയോ അതിന്റെ "ഫ്ലിപ്പ്ബുക്ക്" പ്രൊഡക്ഷൻ ലോഗോ അവതരിപ്പിച്ചു, ഈ ലോഗോയ്‌ക്കൊപ്പം ചിത്രത്തിന്റെ സ്‌കോർ തന്നെയാണ് ഉപയോഗിച്ചിരുന്നത്. 

2013 വരെ എല്ലാ ചിത്രങ്ങൾക്കും മുന്നിൽ കണ്ട ലോഗോ ഇതായിരുന്നു.

ഈ ലോഗോ 2013 ൽ തോർ  ദി ഡാർക് വേൾഡ് എന്ന സിനിമയോട് കൂടി മാറ്റി.  

മാർവൽ ഇപ്പോൾ വാൾട്ട് ഡിസ്നി കമ്പനിയിൽ അവരുടെ സ്വന്തം സ്ഥാപനമായതിനാൽ, "ഇത് അപ്‌ഡേറ്റ് ചെയ്യേണ്ട സമയമായി എന്നു അനുഭവപ്പെട്ടുവെന്നും ഞങ്ങളുടെ സവിശേഷതകൾക്ക് മുന്നിൽ ഒരു സ്റ്റാൻ‌ഡലോൺ ലോഗോയെക്കാൾ പ്രാധാന്യമർഹിക്കുന്ന എന്തെങ്കിലും ഉണ്ടായിരിക്കണമെന്നും" കെവിൻ ഫീജ് പ്രസ്താവിച്ചു.

എന്നാൽ മാർവെൽ സ്റ്റുഡിയോയുമായി കരാർ അടിസ്ഥാനത്തിൽ നിർമ്മിക്കുന്ന സിനിമകളിൽ ഇപ്പോളും പഴയ ലോഗോ തന്നെയാണ് ഉപയോഗിക്കുന്നത്. 

2016 ജൂലൈ മാസം മാർവെൽ സ്റ്റുഡിയോ എ ലോഗോ വീണ്ടും പരിഷ്കരിച്ചു.

## പ്രൊഡക്ഷൻ ലൈബ്രറി

### സിനിമകൾ

### ഹ്രസ്വചിത്രങ്ങൾ

#### ആനിമേറ്റുചെയ്‌തത്

### ടെലിവിഷൻ

#### ആനിമേറ്റുചെയ്‌തത്

#### ലൈവ് ആക്ഷൻ

#### ഡോക്യുമെന്ററി

## ഇതും കാണുക

* മാർവൽ കോമിക്സ്

## കുറിപ്പുകൾ
 

## പരാമർശങ്ങൾ

വർഗ്ഗം:Category:മാർവെൽ സ്റ്റുഡിയോസ്
വർഗ്ഗം:Category:മാർവെൽ എൻറർടെയ്ൻമെൻറ്
വർഗ്ഗം:Category:മാർവെൽ സിനിമാറ്റിക് യൂണിവേഴ്‌സ് ചലച്ചിത്രങ്ങൾ